ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने सरकार के अंतर्गत विकास यात्रा को दर्शाने वाली वेबसाइट का लिंक साझा किया
प्रधानमंत्री ने पिछले नौ वर्षों में सरकार के अंतर्गत विकास यात्रा को दर्शाने वाली वेबसाइट का लिंक साझा किया है। श्री मोदी ने सबको वेबसाइट का अवलोकन करने और यह देखने के लिये आमंत्रित किया है कि कैसे लोग विभिन्न सरकारी योजनाओं से लाभान्वित हुए हैं।
प्रधानमंत्री ने ट्वीट किया हैः
“भारत के विकास के प्रति अटल समर्पण के नौ वर्ष।
हमारी विकास-यात्रा की झलक देखने के लिये मैं सभी को इस nm-4.com/9yrsofseva साइट का अवलोकन करने के लिये आमंत्रित करता हूं। इससे यह रेखांकित करने का अवसर भी मिलता है कि कैसे लोग विभिन्न सरकारी योजनाओं से लाभान्वित हुये हैं। #9YearsOfSeva”
प्रधानमंत्री कार्यालय
प्रधानमंत्री ने जॉर्डन की स्थापना की 100वीं वर्षगांठ के अवसर पर महामहिम किंग अब्दुल्ला द्वितीय और जॉर्डन के लोगों को बधाई दी
प्रधानमंत्री श्री नरेन्द्र मोदी ने एक वीडियो संदेश के माध्यम से जॉर्डन की स्थापना की 100वीं वर्षगांठ के अवसर पर महामहिम किंग अब्दुल्ला द्वितीय और जॉर्डन के लोगों को बधाई दी।
अपने वीडियो संदेश में, प्रधानमंत्री ने महामहिम किंग अब्दुल्ला द्वितीय और जॉर्डन के लोगों को अपनी हार्दिक बधाई और शुभकामनाएं दीं। प्रधानमंत्री मोदी ने महामहिम के दूरदर्शी नेतृत्व की सराहना की, जिसके अंतर्गत जॉर्डन ने स्थायी और समावेशी विकास, आर्थिक एवं सामाजिक-सांस्कृतिक क्षेत्रों में उल्लेखनीय सफलता हासिल की है। पश्चिम एशिया में शांति के प्रसार में महामहिम किंग अब्दुल्ला द्वितीय की महत्वपूर्ण भूमिका का उल्लेख करते हुए प्रधानमंत्री ने कहा कि जॉर्डन आज दुनिया के एक महत्वपूर्ण क्षेत्र में एक बुलंद आवाज और संयम के वैश्विक प्रतीक के रूप में उभरा है।
भारत और जॉर्डन के बीच और मजबूत होते संबंधों पर प्रधानमंत्री ने 2018 में महामहिम किंग अब्दुल्ला द्वितीय की ऐतिहासिक भारत यात्रा का स्मरण किया, जिसके दौरान महामहिम ने 2004 के अम्मान संदेश में मानवता के प्रति सम्मान, सहिष्णुता और एकता के संदेश को दोहराया था।
प्रधानमंत्री ने कहा कि भारत और जॉर्डन दोनों इस मुद्दे पर संयुक्त रूप से सहमत थे कि शांति और समृद्धि के लिए संयम और शांतिपूर्ण सह-अस्तित्व आवश्यक है। उन्होंने बल देते हुए कहा कि दोनों देश संपूर्ण मानवता के लिए उज्ज्वल भविष्य के लिए अपने संयुक्त प्रयास जारी रखेंगे।
राष्ट्रपति सचिवालय
राष्ट्रपति 26 से 29 अगस्त तक उत्तर प्रदेश के दौरे पर रहेंगे
राष्ट्रपति श्री रामनाथ कोविंद 26 से 29 अगस्त, 2021 तक उत्तर प्रदेश  के दौरे पर रहेंगे।
राष्ट्रपति 26 अगस्त, 2021 को लखनऊ में बाबासाहेब भीमराव अंबेडकर विश्वविद्यालय के 9वें दीक्षांत समारोह में शामिल होंगे।
राष्ट्रपति 27 अगस्त, 2021 को लखनऊ में उत्तर प्रदेश के पूर्व मुख्यमंत्री डॉ. संपूर्णानंद की प्रतिमा का अनावरण करेंगे और कैप्टन मनोज पांडेय सैनिक स्कूल में एक सभागार का उद्घाटन करेंगे। उसी दिन वे लखनऊ स्थित संजय गांधी स्नातकोत्तर आयुर्विज्ञान संस्थान के 26वें दीक्षांत समारोह में भी शामिल होंगे।
राष्ट्रपति 28 अगस्त, 2021 को गोरखपुर में महायोगी गुरु गोरखनाथ आयुष महाविद्यालय की आधारशिला रखेंगे और महायोगी गोरखनाथ विश्वविद्यालय का उद्घाटन करेंगे।
राष्ट्रपति 29 अगस्त, 2021 को ट्रेन से लखनऊ से अयोध्या जाएंगे, जहां वे उत्तर प्रदेश सरकार के संस्कृति एवं पर्यटन विभाग की विभिन्न परियोजनाओं का शुभारंभ करेंगे। इन परियोजनाओं में तुलसी स्मारक भवन का जीर्णोद्धार/निर्माण और नगर बस स्टैंड एवं अयोध्या धाम का विकास शामिल है। राष्ट्रपति अपनी अयोध्या यात्रा के समापन से पहले श्री राम मंदिर के निर्माण स्थल का भी दौरा करेंगे और वहां पूजा करेंगे।
युवा कार्यक्रम एवं खेल मंत्रालय
राष्ट्रमंडल खेल 2022 के भारोत्तोलन में अचिंत शिउली ने भारत को तीसरा स्वर्ण पदक दिलाया
मुख्य बातें:
- राष्ट्रपति श्रीमती द्रौपदी मुर्मू और प्रधानमंत्री श्री नरेन्द्र मोदी ने अचिंत शिउली को उनके असाधारण प्रदर्शन के लिए बधाई दी
- भारत का नाम रौशन करने और पदक जीतने के साथ खेल में कीर्तिमान बनाने के लिए अचिंत को बधाई: श्री अनुराग ठाकुर
भारोत्तोलक अचिंत शिउली ने रविवार रात्रि को राष्ट्रमंडल खेल 2022 में पुरुषों के 73 किग्रा फाइनल में स्वर्ण पदक जीता। अचिंत ने खेलों में कुल 313 किलोग्राम  उठाया। यह प्रतियोगिता में भारत का छठा पदक और तीसरा स्वर्ण है। राष्ट्रपति श्रीमती द्रौपदी मुर्मू, प्रधानमंत्री श्री नरेन्द्र मोदी, केंद्रीय खेल मंत्री श्री अनुराग ठाकुर और देश भर के लोगों ने अचिंत को उनके प्रदर्शन के लिए बधाई दी है।
राष्ट्रपति श्रीमती द्रौपदी मुर्मू ने स्वर्ण पदक जीतने पर अचिंत शिउली को बधाई दी। राष्ट्रपति ने ट्वीट किया, "अचिंत शिउली ने राष्ट्रमंडल खेलों में स्वर्ण जीतकर और तिरंगा फहराकर भारत को गौरवान्वित किया है। आपने तुरंत एक प्रयास में विफलता पर काबू पा लिया और लाइनअप में शीर्ष पर पहुंच गए। आप ऐसे चैंपियन हैं, जिसने इतिहास रचा है। हार्दिक बधाई!"
प्रधानमंत्री श्री नरेन्द्र मोदी ने स्वर्ण पदक जीतने पर अचिंत शिउली को बधाई दी है। पीएम ने ट्वीट किया, "खुशी है कि प्रतिभाशाली अचिंत शिउली ने राष्ट्रमंडल खेलों में स्वर्ण पदक जीता है। वे अपने शांत स्वभाव और लगन के लिए जाने जाते हैं। उन्होंने इस विशेष उपलब्धि के लिए बहुत कठिन मेहनत की है। भविष्य के प्रयासों के लिए उन्हें मेरी शुभकामनाएं।"
प्रधानमंत्री ने एक वीडियो क्लिप भी साझा की है। पीएम ने ट्वीट किया, "राष्ट्रमंडल खेलों के लिए हमारे दल के रवाना होने से पहले, मैंने अचिंत शिउली के साथ बातचीत की थी। हमने उनकी मां और भाई से मिले समर्थन पर चर्चा की थी। उम्मीद है कि उन्हें अब फिल्म देखने का समय मिलेगा, क्योंकि उन्होंने एक पदक जीता है।"
खेल मंत्री श्री अनुराग सिंह ठाकुर ने स्वर्ण पदक जीतने पर अचिंत शिउली को बधाई दी है। श्री ठाकुर ने ट्वीट किया, "अचिंत शिउली, जिन्हें उनके प्रशिक्षण केंद्र एनएसएनआईएस पटियाला में मिस्टर काम  के नाम से जाना जाता है, ने राष्ट्रमंडल खेलों में भारत के लिए तीसरा स्वर्ण पदक जीता है। भारत का नाम रौशन करने और पदक जीतने के साथ खेल का रिकॉर्ड बनाने के लिए अचिंत को बधाई। 313 किलो का कुल भारोत्तोलन सराहनीय है !! # चीयर4इंडिया।”
अचिंत शिउली की उपलब्धियों के लिए यहां क्लिक करें
संचार एवं सूचना प्रौद्योगिकी मंत्रालय
भारत ने जीएसएमए गवर्नमेंट लीडरशिप अवार्ड 2023 जीता
भारतीय दूरसंचार क्षेत्र एक उदीयमान क्षेत्र के रूप में उभरा है और पूरी दुनिया ने इस उत्थान पर ध्यान दिया है - श्री अश्विनी वैष्णव
प्रधानमंत्री श्री नरेन्द्र मोदी के दूरदर्शी नेतृत्व को वैश्विक मान्यता प्राप्त हुई है। मोबाइल संचार के लिए वैश्विक प्रणाली-जीएसएम संघ  ने दूरसंचार नीति और विनियमन में सर्वोत्तम प्रथाओं को लागू करने के लिए भारत को सरकारी नेतृत्व पुरस्कार 2023 प्रदान किया है।
पुरस्कार जीतने की घोषणा करते हुए केंद्रीय संचार मंत्री श्री अश्विनी वैष्णव
भारत द्वारा पुरस्कार प्राप्त करने की घोषणा करने के अवसर पर अपने संबोधन में संचार, इलेक्ट्रॉनिक्स और सूचना प्रौद्योगिकी तथा रेलवे मंत्री, श्री अश्विनी वैष्णव ने कहा, “वैश्विक मोबाइल संचार प्रणाली संघ-जीएसएमए पुरस्कार प्रधानमंत्री श्री नरेन्द्र मोदी जी द्वारा किए गए दूरसंचार सुधारों की वैश्विक मान्यता का प्रतिनिधित्व करते हैं। सुधारों का असर हम सबने देखा है। आरओडब्ल्यू की अनुमति में पहले 230 दिन से अधिक समय लगता था, अब इसे 8 दिनों के भीतर स्वीकृति प्राप्त हो जाती है। 85 प्रतिशत से अधिक मोबाइल टावर क्लीयरेंस अब तात्कालिक हैं। 387 जिलों में लगभग 1 लाख स्थानों के साथ, भारत का 5-जी रोल-आउट दुनिया में सबसे तेज़ में से एक है। भारतीय दूरसंचार क्षेत्र एक उदीयमान क्षेत्र के रूप में उभरा है और पूरी दुनिया ने इस उत्थान पर ध्यान दिया है।”
वैश्विक मोबाइल संचार प्रणाली संघ-जीएसएमए, जो दूरसंचार ईकोसिस्टम में 750 से अधिक मोबाइल ऑपरेटरों और 400 कंपनियों का प्रतिनिधित्व करता है, हर वर्ष एक देश को मान्यता प्रदान करता है। बार्सिलोना में 27 फरवरी, 2023 को मोबाइल वर्ल्ड कांग्रेस द्वारा आयोजित समारोह में भारत को विजेता घोषित किया गया।
प्रधानमंत्री श्री नरेंद्र मोदी की 'डिजिटल इंडिया' परिकल्पना के बाद, सरकार सितंबर 2021 में संरचनात्मक और प्रक्रियात्मक सुधार लेकर आई। इसके बाद, लाइसेंस सुधार, पीएम गति शक्ति संचार पोर्टल का निर्माण, राइट ऑफ वे  को सुव्यवस्थित करने, स्पेक्ट्रम सुधार, उपग्रह सुधार आदि जैसी कई पहल की गईं।
वैश्विक मोबाइल संचार प्रणाली संघ-जीएसएमए द्वारा प्रकाशित भारत के बारे में नीतिगत सुर्खियां यहाँ संलग्न है।
वाणिज्य एवं उद्योग मंत्रालय
एपीईडीए ने भारत के कृषि उत्पादों के प्रचार के लिए संभावित आयातक देशों के साथ खरीददारों और विक्रेताओं की वर्चुअल बैठकें आयोजित कीं
भारत के वाणिज्य एवं उद्योग मंत्रालय के अंतर्गत आने वाला कृषि और प्रसंस्कृत खाद्य उत्पाद निर्यात विकास प्राधिकरण  निर्यात को बढ़ावा देने वाली अनेक गतिविधियों, जैसे अंतर्राष्ट्रीय क्रेता-विक्रेताओं की बैठकें आयोजित कर, संभावित आयातक देशों में होने वाले अग्रणी व्यापार आयोजनों में निर्यातकों की भागीदारी और विशिष्ट बाज़ारों में उत्पादों के प्रचार के लिए कार्यक्रमों के माध्यम से अपने अनुसूचित उत्पादों के निर्यात को सुगम बनाता है। इस तरह के कई कदमों ने न केवल भारतीय कृषि उत्पादों को वैश्विक रूप से लोकप्रिय बना दिया, बल्कि निर्यातकों को विश्व बाज़ार तक पहुंचने में मदद भी की है।
कोविड-19 महामारी के दौरान एक-दूसरे के साथ मिलकर बैठक करना और बाज़ार के प्रचार से जुड़े कार्यक्रम संभव नहीं थे। कृषि उत्पादों के निर्यात को बढ़ावा देने के अपने प्रयासों में, एपीईडीए ने वर्चुअल माध्यम को अपनाया और विदेशों में भारतीय मिशनों के साथ सहभागिता कर अनेक वर्चुअल क्रेता-विक्रेता बैठकें  आयोजित कीं और इस तरह निर्यात को बढ़ावा देने के अपने प्रयासों को जारी रखा।
अप्रैल से अक्तूबर 2020 तक, एपीईडीए ने अपने सभी उत्पादों के प्रचार के लिए यूएई, दक्षिण कोरिया, इंडोनेशिया, कुवैत और ईरान जैसे संभावित आयातक देशों के साथ कई वर्चुअल क्रेता-विक्रेताओं की बैठकें  आयोजित कीं।
इसके अतिरिक्त सिंगापुर, रूस, बेल्जियम, स्विट्जरलैंड, स्वीडन और लातविया जैसे देशों के साथ विशिष्ट उत्पादों से जुड़ी वर्चुअल नेटवर्किंग बैठकें भी आयोजित की गईं। इन उत्पादों में ताज़ा फल और सब्ज़ियां शामिल थे। कनाडा के साथ ऑर्गेनिक उत्पादों, जबकि यूएसए और यूएई के साथ जीआई उत्पादों को लेकर बैठकें हुईं।
इन वर्चुअल बैठकों ने भारत के आयातकों और निर्यातकों को बासमती चावल, गैर-बासमती चावल, अंगूर, आम, केला, अनार, ताज़ा सब्ज़ियां और ऑर्गेनिक उत्पादों आदि के निर्यात में भारत की ताकत से अवगत कराने के लिए बातचीत का मंच प्रदान किया।
आशा है कि इस तरह के आयोजन निर्यात को सुगम बनाने के संदर्भ में भारतीय कृषि उत्पादों में आयातकों के विश्वास को और अधिक बढ़ाएंगे।
रेल मंत्रालय
रेल मंत्रालय और इरकॉन ने वर्ष 2018-19 के लिए एक सहमति-पत्र पर हस्ताक्षर किए
रेल मंत्रालय के प्रशासनिक नियंत्रण के तहत आने वाले सीपीएसई इंडियन रेलवे कंस्ट्रक्शन कंपनी इंटरनैशनल लिमिटेड  ने रेल मंत्रालय के साथ एक सहमति-पत्र पर हस्ताक्षर किया। इरकॉन भारत के साथ ही विदेशों में भी रेल, सड़क और निर्माण क्षेत्र की विभिन्न परियोजनाओं के क्रियान्वयन का काम करती है।
सहमति-पत्र पर 22 मई को रेलवे बोर्ड के सचिव श्री रंजनेश सहाय और इरकॉन के अध्यक्ष और प्रबंध निदेशक श्री एस के चौधरी ने हस्ताक्षर किए और वर्ष 2018-19 के दौरान विभिन्न महत्वपूर्ण गतिविधियों के लिए वित्तीय और भौतिक दोनों लक्ष्य निर्धारित किये।
सहमति-पत्र के लक्ष्यों के अनुसार, इरकॉन ने परिचालन से 4200 करोड़ रुपये का राजस्व अर्जित करने का लक्ष्य रखा है। इरकॉन के दूसरे लक्ष्य यूएसबीआरएल परियोजना, जोगबनी-बिराटनगर रेल लिंक, जयनगर-बिजलपुरा, शिवपुरी-गुना और बीकानेर-फलोदी राजमार्ग परियोजना इत्यादि जैसी राष्ट्रीय महत्व की परियोजनाएं हैं।
रक्षा मंत्रालय
रक्षा अनुसंधान और विकास संगठन  ने ओडिशा समुद्र तट से बहुत कम दूरी की वायु रक्षा प्रणाली मिसाइल  के लगातार दो सफल उड़ान परीक्षण किए
अनुसंधान और विकास संगठन  ने आज 14 मार्च, 2023 को ओडिशा के समुद्र तट पर एकीकृत परीक्षण रेंज, चांदीपुर में बहुत कम दूरी की वायु प्रणाली  मिसाइल से उच्च गति वाले मानव रहित हवाई लक्ष्यों के विरुद्ध एक भूमि  - आधारित मानव वहनीय प्रक्षेपक  से विमान के पास आने और उसके पीछे हटने की नकल करते हुए लगातार दो सफल उड़ान परीक्षण किए । मिशन के सभी उद्देश्यों को पूरा करते हुए इन लक्ष्यों को सफलतापूर्वक रोका  गया ।
बहुत कम दूरी की वायु रक्षा प्रणाली  एक मानव वहनीय वायु रक्षा प्रणाली  है जो कम दूरी पर रहने वाले एवं कम ऊंचाई वाले हवाई खतरों को निष्प्रभावी करने के लिए है । इसे डीआरडीओ की अन्य प्रयोगशालाओं और भारतीय उद्योग भागीदारों के सहयोग से अनुसंधान केंद्र भवन, हैदराबाद द्वारा स्वदेशी रूप से डिजाइन और विकसित किया गया है। इस मिसाइल में डुअल-बैंड आईआईआर सीकर, मिनिएचराइज्ड रिएक्शन कंट्रोल सिस्टम और इंटीग्रेटेड एवियोनिक्स सहित कई नई प्रौद्योगिकियां शामिल हैं। इसका प्रणोदन  एक दोहरी शक्ति वाली ठोस मोटर द्वारा प्रदान किया जाता है।
रक्षा अनुसंधान और विकास संगठन  एवं उद्योग भागीदारों की सराहना करते हुए रक्षा मंत्री श्री राजनाथ सिंह ने कहा कि नई तकनीकों से लैस यह मिसाइल सशस्त्र बलों को और अधिक तकनीकी बढ़त प्रदान करेगी ।
रक्षा अनुसंधान एवं विकास विभाग  के सचिव और डीआरडीओ के अध्यक्ष डॉ. समीर वी. कामत ने भी लगातार सफल उड़ान परीक्षणों से जुड़ी टीमों को बधाई दी है ।
गृह मंत्रालय
मोदी सरकार ने  कार्ड दोबारा जारी करने की प्रक्रिया सरल बनाई
इस फैसले से ओसीआई कार्डधारकों को सुविधा होगी
एक फैसले में, जिसमें ओवरसीज सिटीजन ऑफ इंडिया  कार्ड दोबारा जारी करने की प्रक्रिया में काफी आसानी होने की उम्मीद है, मोदी सरकार ने प्रक्रिया को आसान बनाने का फैसला किया है। यह फैसला केंद्रीय गृह मंत्री श्री अमित शाह के निर्देश पर लिया गया है।
ओसीआई कार्ड भारतीय मूल के विदेशियों और भारतीय नागरिकों या ओसीआई कार्डधारकों के विदेशी मूल के जीवन साथी के बीच बहुत लोकप्रिय साबित हुआ है, क्योंकि यह उन्हें भारत में परेशानी मुक्त प्रवेश और असीमित प्रवास में मदद करता है। भारत सरकार अब तक लगभग 37.72 लाख ओसीआई कार्ड जारी कर चुकी है।
मौजूदा कानून के अनुसार, भारतीय मूल का विदेशी या भारतीय नागरिक का विदेशी मूल का जीवनसाथी या भारत के प्रवासी नागरिक  कार्डधारक का विदेशी मूल का जीवनसाथी ओसीआई कार्डधारक के रूप में पंजीकृत हो सकता है। ओसीआई कार्ड भारत में प्रवेश करने और प्रवास तथा उससे जुड़े कई अन्य प्रमुख लाभों के साथ जीवन भर का वीजा है जो अन्य विदेशियों के लिए उपलब्ध नहीं है।
वर्तमान में, आवेदक के चेहरे में जैविक परिवर्तन को ध्यान में रखते हुए, ओसीआई कार्ड को 20 साल की उम्र तक प्रत्येक बार नया पासपोर्ट जारी होने और एक बार 50 वर्ष की आयु पूरी करने के बाद पर दोबारा जारी कराने की आवश्यकता होती है। ओसीआई कार्डधारकों को सुविधा प्रदान करने के उद्देश्य से, अब भारत सरकार ने इस आवश्यकता को खत्म करने का निर्णय लिया है। कोई भी व्यक्ति जो 20 वर्ष की आयु प्राप्त करने से पहले ओसीआई कार्डधारक के रूप में पंजीकरण कराएगा, उसे ओसीआई कार्ड केवल एक बार फिर से जारी करना होगा, जब उसकी 20 वर्ष की आयु पूरी करने के बाद नया पासपोर्ट जारी किया गया हो ताकि उसके वयस्क होने पर उसके चेहरे के नैन नक्श पहचाने जा सकें। यदि किसी व्यक्ति ने 20 वर्ष की आयु प्राप्त करने के बाद ओसीआई कार्डधारक के रूप में पंजीकरण किया है, तो ओसीआई कार्ड के पुन: जारी करने की कोई आवश्यकता नहीं
ओसीआई कार्डधारक द्वारा प्राप्त नए पासपोर्ट के बारे में डेटा को अपडेट करने के लिए, यह निर्णय लिया गया है कि वह हर बार ऑनलाइन ओसीआई पोर्टल पर अपनी फोटो युक्त नए पासपोर्ट की एक प्रति और एक नवीनतम फोटो अपलोड करेगा। नया पासपोर्ट 20 वर्ष की आयु तक और 50 वर्ष की आयु पूरी करने के बाद जारी किया जाता है। ये दस्तावेज़ नए पासपोर्ट प्राप्त होने के 3 महीने के भीतर ओसीआई कार्डधारक द्वारा अपलोड किए जा सकते हैं।
हालांकि, उन लोगों के मामले में जिन्हें भारत के नागरिक या ओसीआई कार्डधारक के विदेशी मूल के जीवनसाथी के रूप में ओसीआई कार्डधारक के रूप में पंजीकृत किया गया है, संबंधित व्यक्ति को सिस्टम पर अपलोड करने की आवश्यकता होगी, पासपोर्ट धारक की फोटो के साथ नए पासपोर्ट की एक प्रति और एक नवीनतम फोटो के साथ एक घोषणा की जाएगी कि उनकी शादी अभी भी जारी है, हर बार एक नया पासपोर्ट जारी किया जाता है। इन दस्तावेजों को ओसीआई कार्डधारक जीवनसाथी द्वारा अपने नए पासपोर्ट की प्राप्ति के तीन महीने के भीतर अपलोड किया जा सकता है।
सिस्टम पर विवरण अपडेट किया जाएगा और ई-मेल के माध्यम से एक स्वचालित पावती के जरिए ओसीआई कार्डधारक को सूचित किया जाएगा कि अद्यतन विवरण रिकॉर्ड पर ले लिया गया है। वेब-आधारित प्रणाली में अपने दस्तावेजों के अंतिम पावती की तारीख तक नए पासपोर्ट जारी करने की तारीख से अवधि के दौरान भारत से यात्रा करने के लिए ओसीआई कार्डधारक पर कोई प्रतिबंध नहीं होगा।
दस्तावेज़ अपलोड करने की उपरोक्त सभी सेवाएं ओसीआई कार्डधारकों को निःशुल्क आधार पर उपलब्ध कराई जाएंगी।एमजी/एएम/केपी/एसके
(Visitor Counter : 1384
राष्ट्रपति सचिवालय
भारत की राष्ट्रपति ने हिमाचल प्रदेश विश्वविद्यालय के 26वें दीक्षांत समारोह की गरिमा बढ़ाईं
हिमाचल प्रदेश विश्वविद्यालय जैसे संस्थानों को इस क्षेत्र के पर्यावरण अनुकूल विकास में अपना योगदान देना चाहिए: राष्ट्रपति मुर्मु
भारत की राष्ट्रपति श्रीमती द्रौपदी मुर्मु ने आज  शिमला में हिमाचल प्रदेश विश्वविद्यालय के 26वें दीक्षांत समारोह की गरिमा बढ़ाईं और उसे संबोधित किया।
इस अवसर पर राष्ट्रपति ने कहा कि 1970 में अपनी स्थापना के बाद से हिमाचल प्रदेश विश्वविद्यालय ने उच्च शिक्षा के क्षेत्र में एक अत्यंत प्रभावशाली भूमिका निभाई है। इस विश्वविद्यालय के पूर्व छात्रों ने कला, चिकित्सा, न्यायपालिका, खेल-कूद, समाज सेवा, राजनीति और प्रशासन सहित विभिन्न क्षेत्रों में अपनी छाप छोड़ी है।
राष्ट्रपति ने कहा कि हिमाचल प्रदेश की जलवायु पूरे विश्व के लोगों को आकर्षित करती है। हिमालय का यह क्षेत्र जीव-जंतुओं और वनस्पतियों से समृद्ध है। लेकिन जलवायु परिवर्तन इस क्षेत्र की इकोलॉजी को भी प्रभावित कर रहा है। राज्य की समृद्ध प्राकृतिक विरासत का संरक्षण करते हुए टिकाऊ विकास के लक्ष्य की ओर एक साथ आगे बढ़ना इस समय की मांग है। इसे देखते हुए हिमाचल प्रदेश विश्वविद्यालय जैसे संस्थानों का यह कर्तव्य है कि वे स्थानीय समुदाय की जरूरतों और इस क्षेत्र की इकोलॉजी से संबंधित चुनौतियों को ध्यान में रख कर अनुसंधान व नवाचार को बढ़ावा देने के साथ पर्यावरण अनुकूल विकास में अपना योगदान दें।
राष्ट्रपति ने कहा कि वैज्ञानिक दृष्टिकोण, मानववाद और ज्ञानार्जन व सुधार की भावना विकसित करना हर एक नागरिक का मौलिक कर्तव्य है। उन्होंने स्नातक छात्रों से कहा कि जीवन के नए चरण में प्रवेश करते समय उन्हें अपने व्यक्तिगत लक्ष्यों को राष्ट्रीय लक्ष्यों से जोड़ना चाहिए और अपने चुने हुए क्षेत्रों में आगे बढ़ते हुए देश के विकास में अपना योगदान देना चाहिए।
राष्ट्रपति ने कहा कि हमारे देश के युवा अपनी प्रतिभा के बल पर पूरे विश्व में अपनी छाप छोड़ रहे हैं। उनमें से कई ने स्टार्ट-अप्स स्थापित कर सफलता के महान उदाहरण स्थापित किए हैं। नवाचार, स्टार्ट-अप्स का मुख्य तत्व है। उन्होंने इस पर अपनी प्रसन्नता व्यक्त की कि हिमाचल प्रदेश विश्वविद्यालय ने इनक्यूबेशन केंद्रों की स्थापना कर युवाओं में उद्यमशीलता की भावना को प्रोत्साहित करने की पहल की है।
राष्ट्रपति का अभिभाषण पढ़ने के लिए यहां क्लिक करें-
रक्षा मंत्रालय
भारतीय वायुसेना ने सी-17 विमान के माध्यम से सूडान से सामरिक बचाव अभियान के तहत लगभग 24 घंटे का नॉन-स्टॉप ऑपरेशन चलाया
3-4 मई 2023 को आधी रात के समय, भारतीय वायु सेना के सी-17 ग्लोबमास्टर विमान ने हिंडन से उड़ान भरी, जो रात के सफर के बाद सुबह के समय जेद्दाह, सऊदी अरब पहुंच गया। जेद्दाह से युद्धग्रस्त सूडान और वापस भारत के लिए नॉनस्टॉप उड़ान भरने के लिए जेद्दाह में इस विमान में ईंधन भरा गया। विमान ने ईंधन की अनुपलब्धता से बचने और सूडान में पुनः ईंधन भरने में देरी से बचने के लिए जेद्दाह से अतिरिक्त ईंधन लिया। यह अपनी तरह का एक विशेष मिशन था, जिसके जरिये 192 यात्रियों को वापस लाया गया। इनमें अधिकतर महिलाएं, बच्चे और बुजुर्ग थे, जो या तो एनआरआई, विदेशी नागरिक या ओसीआई  थे। इन लोगों को जेद्दाह नहीं ले जाया जा सकता था, और इसलिए इस भारी जेट के द्वारा नॉनस्टॉप उड़ान में उन्हें सीधे भारत भेजा जाना आवश्यक था।
सूडान में, विमान ने भारी जेट को उतारने के लिए हमला करने के दृष्टिकोण के बाद एक ओवरहेड स्टीप टैक्टिकल आगमन किया। ग्राउंड ऑपरेशंस की पूरी अवधि के दौरान, हालात को देखते हुए एयरफील्ड से तुरंत बाहर निकलने के उद्देश्य से विमान के इंजन को चालू रखा गया था।
चालक दल को एक और आपात स्थिति का सामना करना पड़ा जब उड़ान के दौरान यात्रियों में से एक बेहोश हो गया। इस स्थिति को चालक दल द्वारा तुरंत और कुशलता से संभाला गया, जिन्होंने उसे स्थिर करने के लिए 100 प्रतिशत ऑक्सीजन दी।
यह विमान 4 मई 2023 की देर शाम को अहमदाबाद में उतरा और फिर, उसी रात को हिंडन स्थित अपने होम बेस पर पहुंच गया। इस प्रकार, चालक दल ने आखिर में फंसे हुए कुछ देशवासियों को भारत वापस लाने के लिए लगभग 24 घंटे की लंबी अवधि के दौरान उड़ान भरी।
कृषि एवं किसान कल्याण मंत्रालय
खेती-किसानी के संबंध में दी गई छूट
कृषि मशीनरी व कलपुर्जों की दुकानें, हाईवे पर ट्रकों के गैरेज चालू रहेंगे
केंद्रीय गृह मंत्रालय ने जारी किया एक और आदेश
लॉकडाउन के दौरान किसानों को परेशानी से बचाने की कवायद
(कोरोना वायरस के संक्रमण की रोकथाम के लिए देश में जारी लॉकडाउन के बीच खेती-किसानी को लेकर केंद्र सरकार ने कई तरह की छूट प्रदान की है, ताकि किसानों को कोई परेशानी नहीं हो और देश में खाद्यान्न की कमी भी नहीं आने पाएं। इसी क्रम में गृह मंत्रालय ने एक और आदेश जारी किया है।
खेती-किसानी के संबंध में गृह मंत्रालय के ताजा आदेश के अनुसार, कृषि मशीनरी तथा उनके कलपुर्जों की दुकानें लॉकडाउन के दौरान चालू रखी जा सकेगी। इस छूट में संबंधित आपूर्तिकर्ताओं को भी शामिल किया गया है।
हाईवे पर ट्रकों की मरम्मत करने वाले गैरेज तथा पेट्रोल पंपों को भी चालू किया जा सकेगा, ताकि कृषि उपज का परिवहन सुगमता से हो सकें। इसी तरह, चाय बागानों पर अधिकतम 50 प्रतिशत कर्मचारी रखते हुए काम किया जा सकेगा।
गृह मंत्रालय ने यह भी कहा है कि इस दौरान सामाजिक दूरी बनाए रखने का ध्यान रखा जाएं और बीमारी से बचाव के लिए समुचित व्यवस्थाएं की जाएं। जिला प्रशासन को इस संबंध में निगरानी रखने को कहा गया है।
प्रधानमंत्री कार्यालय
'आकांक्षी जिला कार्यक्रम' की सफलता पर प्रधानमंत्री ने खुशी व्यक्त की
प्रधानमंत्री श्री नरेन्द्र मोदी ने स्वास्थ्य, पोषण, शिक्षा और निर्यात जैसे मानकों पर आकांक्षी जिला कार्यक्रम की सफलता पर प्रसन्नता व्यक्त की है।
प्रधानमंत्री ने ट्वीट किया;
चाहे स्वास्थ्य हो या पोषण, शिक्षा व निर्यात - विभिन्न मानकों पर आकांक्षी जिलों की सफलता उत्साहजनक है। आकांक्षी जिला कार्यक्रम के कारण लाखों लोगों के जीवन में बदलाव देखकर खुशी हुई है।”
रक्षा मंत्रालय
भारतीय नौसेना-वियतनाम पीपुल्स नौसेना द्विपक्षीय अभ्यास  का दूसरा संस्करण संपन्न
भारत और वियतनाम के बीच बढ़ते समुद्री जुड़ाव की पृष्ठभूमि में, भारतीय नौसेना ने 13 से 16 अप्रैल, 2019 को कैम रण खाड़ी, वियतनाम में भारतीय नौसेना और वियतनाम पीपुल्स नेवी के बीच द्विपक्षीय समुद्री अभ्यास का दूसरा संस्करण शुरू किया। यह पहला संस्करण वियतनाम के डा नांग में 21 से 26 मई 2018 तक आयोजित किया गया था। यह अभ्यास दक्षिण पूर्वी एशियाई देशों में पूर्वी बेड़े के जहाजों की चल रही प्रवासी तैनाती के एक भाग के रूप में किया गया था। कैप्टन श्रीराम अमूर की कमान में कैप्टन आदित्य हारा और शक्ति के तहत आईएन शिप्स कोलकाता ने अभ्यास, जिसमें एक बंदरगाह और एक समुद्री चरण शामिल था, में भाग लिया।
भारतीय नौसेना और वियतनाम पीपुल्स नेवी ने पारंपरिक रूप से अच्छे संबंधों को साझा किया है। वार्षिक आधार पर द्विपक्षीय अभ्यास आयोजित करने से दोनों देशों के मौजूदा मजबूत द्विपक्षीय संबंधों को और अधिक बढ़ावा मिलेगा, जो माननीय प्रधानमंत्री की वियतनाम यात्रा के बाद 16 सितंबर से 'व्यापक रणनीतिक साझेदारी' के स्तर तक बढ़ा दिया गया है। नौसेना से नौसेना सहयोग में पनडुब्बी, विमानन और डॉकयार्ड प्रशिक्षण के क्षेत्र में एक समग्र प्रशिक्षण कार्यक्रम शामिल है। दोनों देशों ने व्हाइट शिपिंग सूचनाओं के आदान-प्रदान के लिए एक समझौते पर हस्ताक्षर किए हैं और एक ‘सूचना साझाकरण’ कार्यक्रम चलाया है।
भारतीय नौसेना-वियतनाम पीपुल्स नेवी द्विपक्षीय अभ्यास आपसी विश्वास और अंतर-संचालन को और मजबूत करने के साथ-साथ भारतीय और वियतनाम पीपुल्स नेवी के बीच सर्वोत्तम प्रथाओं को साझा करने की दिशा में एक महत्वपूर्ण कदम है।
रक्षा मंत्रालय
आईएनएस निरीक्षक को सबसे चुनौतीपूर्ण हालात में गहरे समुद्र में डाइविंग और साल्वेज ऑपरेशन के लिए नौसेना प्रमुख के ऑन-द-स्पॉट यूनिट प्रशस्ति पत्र से सम्मानित किया गया
नौसेना प्रमुख एडमिरल आर हरिकुमार ने दिनांक 20 फरवरी 2023 को कोच्चि में आईएनएस निरीक्षक का दौरा किया ।उन्होंने अरब सागर में 219 मीटर की गहराई पर बचाव कार्यों में शामिल जहाज की डाइविंग टीम के साथ बातचीत की और सबसे चुनौतीपूर्ण परिस्थितियों में सुरक्षित और सफल सैन्य ऑपेरशन के लिए जहाज की सराहना की । यह देश की जलसीमा में सबसे अधिक गहराई में किया गया सॉल्वेज ऑपेरशन है । जहाज के चालक दल को अपने संबोधन के दौरान नौसेना प्रमुख ने डीप डाइविंग ऑपेरशन के लिए जहाज के समर्पित प्रयास की सराहना की । उन्होंने 'मेन बिहाइंड द मशीन' की अदम्य भावना का आह्वान किया ।
सीएनएस ने जहाज को 'ऑन द स्पॉट' यूनिट प्रशस्ति पत्र से सम्मानित किया, जो भारतीय नौसेना में पहली बार हुआ है । उन्होंने बचाव कार्य में शामिल चालक दल को प्रशस्ति पत्र भी प्रदान किया।
निरीक्षक जहाज ने हाल ही में 80 मीटर की गहराई पर गुजरात तट पर एक पवित्र गोता लगाया था और पुष्पांजलि अर्पित की थी, यह स्थान 1971 के युद्ध के दौरान डूबी खुखरी का रेस्टिंग स्थल था ।
आईएनएस निरीक्षक भारतीय नौसेना का एक डाइव सपोर्ट और पनडुब्बी बचाव पोत है । वर्ष 1985 में मझगाँव शिपबिल्डर्स द्वारा निर्मित यह जहाज 1989 से नौसेना के साथ सेवा में है और वर्ष 1995 में इसको नौसेना में कमीशन किया गया था । आईएनएस निरीक्षक विभिन्न डाइविंग ऑपरेशनों का हिस्सा रहा है और देश में सर्वाधिक 257 मीटर की गहराई में गोता लगाने का रिकॉर्ड भी इसके नाम है ।